Gandia es converteix aquest cap de setmana en epicentre del Paralimpisme Promesa
07 març 2024

## Gandia es converteix aquest cap de setmana en epicentre del Paralimpisme Promesa07 març 2024Última actualització: 07 març 2024

![](../gestion/img/39d3add8030b18aafd2fd3dc254dced8f9d2e90616742b2869dedad92d5c268e.jpg)  
  

El regidor delegat d'Esports, **Jesús Naveiro**; la presidenta del CC El Garbí, **Lourdes Vidal**; i **Ainhoa Martínez**, seleccionadora de la Federació paralímpica, han presentat hui el Campionat d'Espanya Liberty de Promeses Paralímpiques d'Atletisme 2024.

Naveiro ha destacat que atletes de totes Espanya i les seues famílies estaran a Gandia durant aquest cap de setmana. "_És un esdeveniment pioner al qual hem donat suport perquè ens dóna l'oportunitat de visibilitat el suport al paralimpisme_". "_Una vegada més les federacions ens trien com a seu per albergar un gran esdeveniment esportiu i ens col·loquen al mapa nacional com un referent en l'àmbit de l'esport siga quina siga la modalitat que es practique_".

L'esdeveniment se celebrarà el 9 i 10 de març a la pista Toni Herreros i tindrà diverses modalitats de cursa que van des dels 50 als 1.500 metres llisos, així com una prova de salt de longitud, una altra de llançament de pes i una última de llançament de javelina.

Lourdes Vidal ha declarat que "_aquest esdeveniment ens permetrà veure els paralímpics d'ací a quatre anys. És la tercera vegada que, com a club, organitzem un campionat per a paralímpics que ens serveix també per a potenciar la integració des de la base". "Espanya és una potència en aquest aspecte i són molts els que ens copien per aconseguir els grans resultats que s'obtenen a les competicions internacionals_".

Pel que fa a les categories, s'espera participants dels grups sub 10, sub 12, sub 14, sub 16, i sub 18, tant masculins com femenins. "_Aquest cap de setmana acollirem més de 100 atletes d'entre 9 i 17 anys i, per tant, també les seues famílies. A més, vindran de moltes parts d'Espanya, fet que beneficia sectors de la ciutat com l'hostaleria o el turisme_", ha assenyalat Naveiro.

Pel que fa als horaris, la competició començarà a les 10:30 hores de dissabte. A les 12.30 hores, es farà entrega de les medalles de les proves disputades durant el matí. El torneig es reprendrà a les 16.45 hores i acabarà a les 19.15 hores. Cap a les 19.35 hores s'anunciaran els guanyadors de la tarda.

La tercera i última part de l'esdeveniment esportiu començarà diumenge a les 10.00 hores amb una prova de longitud de categoria sub 12 masculina. El dia finalitzarà a les 12 hores amb la cursa de relleus i, finalment, les medalles es lliuraran a les 12.20 hores.

Martínez ha destacat que tots els participants han hagut d'obtindre una mínima per poder participar en aquesta trobada. "_La trobada és puntuable i permetrà aconseguir les marques necessàries per a anar al Campionat d'Espanya Absolut i qui sap si alguna per al mundial_".

Per acabar, tant Martínez com Vidal han agraït el suport que l'Ajuntament ha donat a aquesta iniciativa.